Informācija onkoloģiskajiem un hematoloģiskajiem pacientiem

Rīgas Austrumu klīniskās universitātes slimnīcas (RAKUS) speciālisti ir iepazinušie ar šobrīd publicētajām rekomendācijām, kā un kādā secībā nepieciešams veikt vakcināciju pret COVID-19 slimniekiem ar onkoloģiskām un onkohematoloģiskām slimībām Tā kā šī pacientu grupa ir jāuzskata par ļoti “ievainojamiem” jeb augsta riska pacientiem, tad eksperti no Eiropas Medicīnas Onkologu Biedrības un Eiropas Hematologu Asociācijas, ir izstrādājuši speciālus ieteikumus, pēc kuriem vadīsimies arī mūsu valstī un par kuriem vēlamies Jūs informēt.

Pacientam ar onkoloģisku slimību vakcīna pret COVID-19 ir jāsaņem pie sava ģimenes ārsta kā prioritārajam pacientam, tas nozīmē, ka tad, kad būs pieejamas vakcīnas ģimenes ārstu praksēs, Jūs būsiet tie, kuriem vakcinēties piedāvās pirmajiem, neņemot vērā Jūsu vecumu. Un tas būs gadījumos, ja:

* Jūs šobrīd slimojat un saņemat atbilstošu ķīmijterapiju vai imūnterapiju;
* Jūs esat pabeidzis ārstēšanos, ir sasniegta slimības remisija, bet nav pagājuši 5 un vairāk gadi.

Pacienti, kas ir slimojuši ar kādu onkoloģisku slimību, bet šobrīd ir izārstēti (angliski saka “brīvi” no slimības) un ir pagājuši 5 gadi un vairāk, Jūs ģimenes ārsti vakcinēs tāpat kā pārējos iedzīvotājus – atbilstoši vecuma grupai un citām slimībām. Un Jums ir jāpagaida līdz šim brīdim! Mēs saprotam, ka gaidīšana rada lielu stresu, bet pirmajiem vakcīnas tiks veiktas tiem, kas šobrīd ārstējas un cer nākotnē nokļūt Jūsu “+ 5” grupā.

Nedaudzos, ļoti neatliekamos gadījumos slimniekus ar pirmo reizi diagnosticētu audzēju, kā arī tos slimniekus, kam tiek plānota cilmes šūnu transplantācija kā onkohemaloģskas slimības āsrtēšanas etaps, vakcināciju veiks RAKUS vakcinācijas kabinetā.

Vakcināciju pret COVID-19 nedrīkst veikt 6 mēnešus pēc pēdējās Rituximabum (Mabthera) un Obinutuzumabum pēdējās injekcijas, un par to ir informēti Jūsu ģimenes ārsti. Bet vēlams to atgādināt!

Arī Latvijā, tāpat kā visur pasaulē, COVID-19 dēļ esam zaudējuši savus onkoloģiskos pacientus, tādēļ vēlreiz atgādinām, ka vakcinācija šobrīd ir visdrošākais veids kā pasargāt onkoloģiskos pacientus!

Un mēs aicinām to veikt!

RAKUS Ķīmijterapijas un hematoloģijas klīnikas ārsti